ประจำเดือนแฟนไม่มา3เดือนแล้วครับ ซื้อที่ตรวจมาแล้วแต่ตรวจแล้วไม่ท้อง แต่ช่องคลอดมีกลิ่นเลือดเหมือนเวลาประจำเดือนจะมาแต่ก็ไม่มาครับ ทำยังไงดีครับ
สวัสดีค่ะ หากประจำเดือนไม่มานาน 3 เดือน แต่ตรวจหาการตั้งครรภ์ได้อย่างถูกต้องแล้ว ไม่พบการตั้งครรภ์ ก็แสดงว่าไม่น่ามีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)2. มีน้ำหนักเพิ่มขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นผิดปกติ4. มีพังผืดในโพรงมดลูก จากการที่มีมดลูกอักเสบ หรือเคยขูดมดลูกมาก่อน5. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดหัว เห็นภาพซ้อน มีน้ำนมไหล เป็นต้นดังนั้น หากประจำเดือนไม่มานานเกิน 3 เดือน แนะนำควรไปพบแพทย์เพื่อหาสาเหตุค่ะ หากไม่ได้เกิดจากโรคทางกายใดๆ การรักษาคือการให้ยาปรับฮอร์โมนมาทานค่ะสำหรับการที่ช่องคลอดมีกลิ่นเลือด แต่หากไม่ได้มีเลือดออกมา ก็ไม่ถือว่ามีเลือดออกมา หรือหากไม่มีตกขาวที่ผิดปกติออกมา ก็ไม่ได้ถือว่าผิดปกติอะไรค่ะ